La Verrerie

La Verrerie estas urbo kaj komunumo en la distrikto Vevejso en Kantono Friburgo, Svislando. Ĝi havis 1117 loĝantojn je la 31-a de decembro 2011. La ĉefloko de la komunumo estas Le Crêt.

 Geografio 
La komunumo La Verrerie situas en sudokcidento de la Friburga Mezlando, proksimume 11 kilometrojn okcidentsudokcidente de la urbo Bulle kaj 5 kilometrojn norde de la urbeto Châtel-Saint-Denis. La komunumo konsistas el la tri vilaĝoj Le Crêt, Grattavache kaj Progens, kaj la vilaĝetoj Montborget kaj Bremudens. Al la komunumo krome apartenas multnombraj izolitaj bienoj.Fonto: Reta mapo 1:20000 de Swisstopo

La teritorio de la komunumo etendiĝas sur areo de 13,38 km², de kiuj 14,7% estas kovritaj de arbaro, 77,9% servas por agrikulturo kaj 6,6% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo La Verrerie limas en nordo al Vuisternens-devant-Romont, en oriento al Sâles, en sudo al Semsales, en okcidento al Saint-Martin, kaj en sudokcidento al Le Flon.

 Trafiko 
Tra la komunumo La Verrerie pasas la kantona ĉefvojo n-ro 154 de Bulle al Oron. Laŭlonge de la sudorienta komunumlimo pasas la kantona ĉefvojo nr-o 12 kaj okcidente de ĝi la svisa aŭtovojo A12, kies plej proksima alveturejo situas proksimume 3 kilometrojn sudoriente de la komunumo en Vaulruz. La etspura fervojlinio de Bulle al Châtel-Saint-Denis disponas pri haltejo sur la komunuma teritorio kaj dua haltejo sur la suda komunumlimo.

 Historio 
La komunumo La Verrerie estis fondita la 1-an de januar 2004 per kunigo de la ĝis tiam aŭtonomaj komunumoj Le Crêt, Grattavache kaj Progens.Fonto: Jean-Claude Vial: La Verrerie en Historia Leksikono de Svislando (2011-12-22)

Progens estis menciita la unuan fojon en la jaro 1324 kiel Progin.Fonto: Jean-Claude Vial: Progens en Historia Leksikono de Svislando (2010-07-12) La tri vilaĝoj Le Crêt, Grattavache kaj Progens apartenis dum mezepoko parte al la Senjoroj de Oron, parte al la Grafoj de Grejerco. Post la bankrotiĝo de la Grafolando Grejerco la regiono estis akirita de la urba ŝtato Friburgo kaj la tri vilaĝoj estis atribuitaj al la Voktejo Rue, el kiu post la Helveta Revolucio fariĝis la distrikto Rue kaj kiu en sub la nova konstitucio de 1848 estis integrita al la distrikto Vevejso.

La unua dokumenta mencio de Grattavache datiĝas el la jaro 1403 kiel Ginta Vachi.Fonto: Jean-Claude Vial: Grattavache en Historia Leksikono de Svislando (2006-01-16)

 Notoj kaj referencoj 


 Vidu ankaŭ 
 La Verrerie (stacidomo)

 Eksteraj ligiloj 

 Oficiala retejo de la komunumo La Verrerie